PRAVNI TEMELJ:

	Člankom 36. Zakona o poljoprivredi („Narodne novine“ broj 118/18, 42/20, 127/20, 52/21 i 152/22, 152/24) propisano je da mjere državne potpore moraju biti usklađene s pravilima Europske unije o državnim potporama u poljoprivredi i ruralnom razvoju. Davatelj državnih potpora u smislu Zakona su središnja tijela državne uprave, jedinice lokalne i područne (regionalne) samouprave, te svaka pravna osoba koja dodjeljuje državne potpore,  sredstva državne potpore davatelji osiguravaju u svom proračunu. Davatelji državne potpore mogu dodjeljivati državnu potporu nakon dobivenog pozitivnog mišljenja Ministarstva poljoprivrede.

Člankom 7. stavkom 1. Pravilnika o državnim potporama sektoru poljoprivrede i ruralnom razvoju („Narodne novine“ broj 7/21.)(dalje u tekstu: Pravilnik) propisano je da davatelj potpore male vrijednosti dostavlja Ministarstvu nadležnom za poljoprivredu (dalje u tekstu: Ministarstvo) prijedlog potpore male vrijednosti radi dobivanja mišljenja  o usklađenosti sadržaja prijedloga s Uredbom Komisije (EU) br. 1408/2013. od 18. prosinca 2013. o primjeni članka 107. i 108. Ugovora o funkcioniranju Europske unije na potpore de minimis u poljoprivrednom sektoru ("Službeni list Europske unije" L 352/9 od 24. prosinca 2013.), Uredbe Komisije (EU) 2019/316 od 21. veljače 2019. o izmjeni Uredbe (EU) br. 1408/2013 o primjeni članaka 107. i 108. Ugovora o funkcioniranju Europske unije na potpore de minimis u poljoprivrednom sektoru ("Službeni list Europske unije" LI 51 I od 22. veljače 2019.), Uredbe Komisije  (EU) 2023/2831 od 13. prosinca 2023. o primjeni članka 107. i 108. Ugovora o funkcioniranju Europske unije na de minimis potpore (Službeni  list Europske unije; L 2023/2832, 15. prosinca 2023.) te Uredbe Komisije (EU) 2024/3118 od 10. prosinca 2024. o izmjeni Uredbe (EU) br. 1408/2013 o primjeni članaka 107. i 108. Ugovora o funkcioniranju Europske unije na potpore de minimis u poljoprivrednom sektoru ("Službeni list Europske unije" L 2024/3118 od 13. prosinca 2024.) (u daljnjem tekstu: Uredba Komisije (EU) br. 1408/2013).

 	Člankom 29. točkom 2. Statuta Općine Vela Luka („Službeni glasnik Općine Vela Luka“, broj 11/21)  propisana je nadležnost Općinskog vijeća da donosi opće i druge akte kojima uređuje pitanja iz samoupravnog djelokruga Općine.



PRIJEDLOG
Na temelju članka 36. Zakona o poljoprivredi („Narodne novine“, br. 118/18, 42/20, 127/20, 52/21, 152/22 i 152/24), članka 29. Statuta Općine Vela Luka („Službeni glasnik Općine Vela Luka“, broj 11/21) te uz prethodno mišljenje Ministarstva poljoprivrede o usklađenosti s uredbama Komisije o primjeni članaka 107. i 108. Ugovora o funkciorniranju Europske unije na de minimis potpore, Općinsko vijeće Općine Vela Luka na ___ sjednici održanoj dana __________ 2026. godine donosi
[bookmark: X084c19a155a6a1c454d85f11a88b9dfb2dca9d0]PROGRAM POTPORA MALE VRIJEDNOSTI POLJOPRIVREDI NA PODRUČJU OPĆINE VELA LUKA ZA RAZDOBLJE 2027. – 2029. GODINE
[bookmark: i.-opće-odredbe]I. OPĆE ODREDBE
[bookmark: članak-1.]Članak 1.
Ovim Programom utvrđuju se aktivnosti u poljoprivredi za koje će Općina Vela Luka u razdoblju od 2027. do 2029. godine dodjeljivati potpore male vrijednosti, korisnici potpora, uvjeti dodjele, prihvatljivi troškovi, intenzitet potpore te postupak dodjele potpora.
[bookmark: članak-2.]Članak 2.
Potpore male vrijednosti (u daljnjem tekstu: potpore) u smislu ovoga Programa podrazumijevaju dodjelu bespovratnih novčanih sredstava iz Proračuna Općine Vela Luka.
Potpore iz Dijela I. ovoga Programa, koje se odnose na primarnu poljoprivrednu proizvodnju, dodjeljuju se sukladno Uredbi Komisije (EU) br. 1408/2013 od 18. prosinca 2013. o primjeni članaka 107. i 108. Ugovora o funkcioniranju Europske unije na potpore de minimis u poljoprivrednom sektoru, kako je izmijenjena Uredbom Komisije (EU) 2024/3118.
Potpore iz Dijela II. ovoga Programa dodjeljuju se sukladno Uredbi Komisije (EU) 2023/2831 od 13. prosinca 2023. o primjeni članaka 107. i 108. Ugovora o funkcioniranju Europske unije na de minimis potpore.
[bookmark: članak-3.]Članak 3.
Potpore se ne mogu dodijeliti: 
1. za potpore čiji je iznos određen na temelju cijene ili količine proizvoda stavljenih na tržište, 
2. za potpore djelatnostima povezanima s izvozom prema trećim zemljama ili državama članicama, odnosno potpore koje su izravno povezane s izvezenim količinama, uspostavom i djelovanjem distribucijske mreže ili drugim tekućim troškovima povezanima s izvoznom djelatnošću, 
3. za potpore uvjetovane uporabom domaćih proizvoda umjesto uvoznih,
4. za iste prihvatljive troškove koji su već financirani iz drugog javnog izvora, u dijelu u kojem bi došlo do dvostrukog financiranja.
[bookmark: članak-4.]Članak 4.
Pojam „jedan poduzetnik” tumači se sukladno važećim uredbama Europske unije iz članka 2. ovoga Programa te obuhvaća sva poduzeća koja su međusobno povezana na način propisan tim uredbama.
[bookmark: članak-5.]Članak 5.
Sredstva za provedbu ovoga Programa osiguravaju se u Proračunu Općine Vela Luka za svaku proračunsku godinu, do visine planiranih sredstava.
[bookmark: ii.-ciljevi-programa]II. CILJEVI PROGRAMA
[bookmark: članak-6.]Članak 6.
Ciljevi ovoga Programa su:
· stavljanje u funkciju poljoprivredne proizvodnje privatnog poljoprivrednog zemljišta koje nema sređene imovinskopravne odnose,
· poticanje okrupnjavanja poljoprivrednih posjeda na području općine Vela Luka,
· poticanje ekološke poljoprivredne proizvodnje,
· očuvanje i obnova tradicijskih i gospodarski važnih trajnih nasada na području Općine Vela Luka,
· poticanje korištenja kvalitetnog i deklariranog sadnog materijala,
· poticanje uključivanja poljoprivrednih proizvođača u EU sustave kvalitete poljoprivrednih i prehrambenih proizvoda,
· promicanje poljoprivredne i ekološke proizvodnje, autohtonih proizvoda i tradicijskih  vrijednosti kroz sajmove, izložbe, stručna događanja i druge manifestacije.
[bookmark: iii.-korisnici-programa]III. KORISNICI PROGRAMA
[bookmark: članak-7.]Članak 7.
Korisnici potpora iz ovoga Programa mogu biti poljoprivredna gospodarstva upisana u odgovarajuće upisnike pri Agenciji za plaćanja u poljoprivredi, ribarstvu i ruralnom razvoju, koja imaju sjedište odnosno prebivalište i poljoprivredne površine na području Općine Vela Luka i to:
· obiteljska poljoprivredna gospodarstva (OPG),
· obrti registrirani za obavljanje poljoprivredne djelatnosti,
· trgovačka društva registrirana za obavljanje poljoprivredne djelatnosti,
· zadruge i udruge kada ispunjavaju uvjete pojedine mjere,
· druge pravne osobe kada su kao korisnici izrijekom određene ovim Programom i javnim pozivom.
Korisnik potpore mora: 
1. biti upisan u odgovarajući upisnik/evidenciju propisanu posebnim propisima, 
2. imati poljoprivredne površine, proizvodnju, ulaganje ili događanje na području Općine Vela Luka, ovisno o prirodi mjere, 
3. imati podmirene dospjele obveze prema Općini Vela Luka i trgovačkim društvima kojima je osnivač, 
4. imati podmirene obveze s osnove javnih davanja ili imati odobrenu obročnu otplatu sukladno posebnim propisima, 
5. potvrditi da isti prihvatljivi troškovi nisu financirani iz drugog javnog izvora, 
6. dostaviti svu dokumentaciju i izjave propisane ovim Programom i javnim pozivom.
[bookmark: iv.-mjere-programa]IV. MJERE PROGRAMA
[bookmark: članak-8.]Članak 8.
Program obuhvaća sljedeće mjere potpore:
[bookmark: X7f4cc57d96a2c71f01f5936697b5137524a6fea]DIO I – potpore male vrijednosti u primarnoj poljoprivrednoj proizvodnji sukladno Uredbi (EU) br. 1408/2013, kako je izmijenjena Uredbom (EU) 2024/3118:
· Mjera 1. Okrupnjavanje poljoprivrednog posjeda na području Općine Vela Luka

· Mjera 2. Sufinanciranje ulaganja u ekološku proizvodnju

· Mjera 3. Sufinanciranje nabave sadnog materijala
[bookmark: X95f729d0067e5e715b70a2f7e39b0101c2b0f6a]DIO II – de minimis potpore sukladno Uredbi (EU) 2023/2831:
· Mjera 4. Sufinanciranje manifestacija koje doprinose promicanju poljoprivredne proizvodnje

· Mjera 5. Sufinanciranje troškova sudjelovanja u EU sustavima kvalitete
[bookmark: Xf7ccc0fa700c34821deb6b15b19e44946ffe5b5]V. DIO I – POTPORE MALE VRIJEDNOSTI U PRIMARNOJ POLJOPRIVREDNOJ PROIZVODNJI
[bookmark: članak-9.]Članak 9.
Ukupan iznos potpora male vrijednosti koji se dodjeljuje jednom poduzetniku u primarnoj poljoprivrednoj proizvodnji ne smije prijeći gornju granicu propisanu Uredbom iz članka 2. stavka 2. ovoga Programa tijekom bilo kojeg trogodišnjeg razdoblja.
[bookmark: članak-10.]Članak 10.
Potpore iz Dijela I. ovoga Programa dodjeljuju se za prihvatljive troškove nastale u tekućoj godini, osim ako javnim pozivom za pojedinu mjeru nije drukčije određeno.
[bookmark: članak-11.]Članak 11.
[bookmark: X6881c7386bab2ebc970833df83e7c9a91644344]Mjera 1. Okrupnjavanje poljoprivrednog posjeda na području Općine Vela Luka
[bookmark: korisnik-potpore]Korisnik potpore
Pravo na potporu imaju korisnici potpore iz članka 7. koji u tekućoj godini sređuju  imovinsko pravne odnose i u tekućoj godini su okončali postupak uknjižbe poljoprivrednog zemljišta u cilju okrupnjavanja poljoprivrednog zemljišta namijenjenog za primarnu poljoprivrednu proizvodnju i upisa u ARKOD sustav.
[bookmark: kratki-opis-i-prihvatljivi-troškovi]Kratki opis i prihvatljivi troškovi
Potpora se odobrava za troškove nastale tijekom postupka uknjižbe poljoprivrednog zemljišta na području Općine Vela Luka, ako je postupak uknjižbe okončan u tekućoj godini. 
Prihvatljivi su troškovi:
· sudske pristojbe,
· javnobilježničke pristjbe,
· specificirani troškovi odvjetničkih usluga.

[bookmark: intenzitet-potpore]Intenzitet potpore
Potpora se odobrava u visini od 30 % ukupne vrijednosti prihvatljivih troškova, a najviše do 500,00 EUR po korisniku godišnje.
[bookmark: članak-12.]Članak 12.
[bookmark: Xfa32372f3fbc26f3efd57548cf3c8f314666574]Mjera 2. Sufinanciranje ulaganja u ekološku proizvodnju
[bookmark: korisnik-potpore-1]Korisnik potpore
Pravo na potporu imaju korisnici potpore iz članka 7. koji su upisani u Upisnik subjekata u ekološkoj proizvodnji i provode postupak stručne kontrole i potvrđivanja sukladnosti u ekološkoj proizvodnji.
[bookmark: kratki-opis-i-prihvatljivi-troškovi-1]Kratki opis i prihvatljivi troškovi
Potpora se odobrava za troškove stručnog nadzora i troškove sustava ocjenjivanja sukladnosti u ekološkoj proizvodnji.
Prihvatljivi troškovi obuhvaćaju:
· troškove prvog stručnog nadzora,
· troškove redovitih stručnih nadzora u ekološkoj proizvodnji,
· troškove izdavanja potvrdnica/certifikata i druge obvezne dokumentacije povezane sa sustavom kontrole, ako su sastavni dio računa ovlaštenog kontrolnog tijela.
[bookmark: intenzitet-potpore-1]Intenzitet potpore
Potpora se odobrava:
· u 100 % iznosu prihvatljivih troškova za prvi stručni nadzor,
· u 80 % iznosu prihvatljivih troškova za svaki sljedeći stručni nadzor,
a najviše do 380,00 EUR po korisniku godišnje.
[bookmark: članak-13.]Članak 13.
[bookmark: X85191b22dc29276d0f65ffc1cdeca0289cae519]Mjera 3. Sufinanciranje nabave sadnog materijala
[bookmark: korisnik-potpore-2]Korisnik potpore
Pravo na potporu imaju korisnici potpore iz članka 7. koji na području Općine Vela Luka podižu ili obnavljaju trajne nasade.
[bookmark: kratki-opis-i-prihvatljivi-troškovi-2]Kratki opis i prihvatljivi troškovi
Potpora se odobrava za nabavu deklariranog sadnog materijala za podizanje ili obnovu nasada na području Općine Vela Luka.
Prihvatljivi troškovi su troškovi nabave deklariranih sadnica:
· vinove loze,
· voćaka,
· maslina, sorte lastovka, drobnica i oblica, kao i druge sorte koje Općina Vela Luka odredi javnim pozivom.
Potpora se odobrava za minimalnu nabavu:
· 5 sadnica voćaka i/ili maslina, i/ili
· 15 sadnica vinove loze.
Potpora se odobrava za maksimalnu nabavu tijekom jedne godine do:
· 50 sadnica voćaka i/ili maslina, i/ili
· 150 sadnica vinove loze.
[bookmark: intenzitet-potpore-2]Intenzitet potpore
Potpora se odobrava u visini od 50 % ukupne vrijednosti prihvatljivih troškova, a najviše do 300,00 EUR po korisniku godišnje.
[bookmark: vi.-dio-ii-opće-de-minimis-potpore]VI. DIO II – OPĆE DE MINIMIS POTPORE
[bookmark: članak-14.]Članak 14.
Ukupan iznos de minimis potpore dodijeljen jednom poduzetniku sukladno Uredbi (EU) 2023/2831 ne smije prijeći gornju granicu propisanu tom Uredbom tijekom bilo kojeg trogodišnjeg razdoblja.
[bookmark: članak-15.]Članak 15.
[bookmark: X6fb3de8e3f2e0ddce772dfee9aa259e17339e8c]Mjera 4. Sufinanciranje manifestacija koje doprinose promicanju poljoprivredne proizvodnje
[bookmark: korisnik-potpore-3]Korisnik potpore
Pravo na potporu imaju korisnici potpore iz članka 7. koji se bave promicanjem razvoja poljoprivrede, očuvanjem tradicije, promocijom lokalnih poljoprivrednih proizvoda i organizacijom događanja vezanih uz poljoprivredu, pod uvjetom da imaju sjedište/prebivalište na području Općine Vela Luka ili da se manifestacija, sajam, izložba, seminar ili drugo događanje održava na području Općine Vela Luka.
[bookmark: kratki-opis-i-prihvatljivi-troškovi-3]Kratki opis i prihvatljivi troškovi
Potpora se odobrava za organizaciju i/ili sudjelovanje na sajmovima, izložbama, stručnim skupovima, seminarima, predavanjima, radionicama, priredbama i drugim manifestacijama koje doprinose promicanju poljoprivredne proizvodnje, ekološke proizvodnje, autohtonih proizvoda i tradicijskih vrijednosti područja Općine Vela Luka.
Prihvatljivi troškovi obuhvaćaju:
· troškove zakupa prostora i opreme,
· troškove kotizacije, uvrštenja u katalog i tehničke organizacije nastupa,
· troškove izrade i tiska promidžbenih materijala, publikacija i drugih promotivnih sadržaja,
· troškove organizacije stručnih predavanja, seminara i edukativnih aktivnosti,
· druge troškove koji su neposredno povezani s organizacijom ili sudjelovanjem na manifestaciji, ako su predviđeni javnim pozivom.
[bookmark: intenzitet-potpore-3]Intenzitet potpore
Potpora se odobrava u visini od 50 % prihvatljivih troškova, a najviše do 600,00 EUR po korisniku godišnje.
[bookmark: članak-16.]Članak 16.
[bookmark: Xb6a56e9b4a4fdd0b4eea5aaf14c581c756f91be]Mjera 5. Sufinanciranje troškova sudjelovanja u EU sustavima kvalitete
[bookmark: korisnik-potpore-4]Korisnik potpore
Pravo na potporu imaju korisnici potpore iz članka 7. koji sudjeluju u EU sustavima  kvalitete za poljoprivredne i prehrambene proizvode, osobito u sustave koji se odnose na oznake izvornosti i oznake zemljopisnog podrijetla.
[bookmark: kratki-opis-i-prihvatljivi-troškovi-4]Kratki opis i prihvatljivi troškovi
Potpora se odobrava za sufinanciranje troškova sudjelovanja u EU sustavima kvalitete za poljoprivredne i prehrambene proizvode, osobito za proizvode obuhvaćene sustavima zaštićene oznake izvornosti (ZOI) i zaštićene oznake zemljopisnog podrijetla (ZOZP), s ciljem povećanja tržišne prepoznatljivosti lokalnih proizvoda i poticanja proizvođača na uključivanje u sustave koji potvrđuju posebnu kvalitetu i podrijetlo proizvoda.
Prihvatljivi troškovi obuhvaćaju:
· troškove stručne kontrole i certifikacije u okviru EU sustava kvalitete,
· druge opravdane troškove neposredno povezane sa sudjelovanjem u EU sustavu kvalitete, ako su predviđeni javnim pozivom.
[bookmark: intenzitet-potpore-4]Intenzitet potpore
Potpora se odobrava u visini od 50 % prihvatljivih troškova, a najviše do 300,00 EUR po korisniku godišnje.
[bookmark: vii.-opći-uvjeti-dodjele-potpora]VII. OPĆI UVJETI DODJELE POTPORA
[bookmark: članak-17.]Članak 17.
Potpora se dodjeljuje za sufinanciranje ulaganja i aktivnosti koje su predmet ovoga Programa, a za koje podnositelj nije koristio sredstva iz državnog proračuna, proračuna drugih jedinica lokalne i područne (regionalne) samouprave ili drugih javnih izvora za iste prihvatljive troškove.
[bookmark: članak-18.]Članak 18.
Korisnik potpore može ostvariti pravo na jednu ili više potpora iz ovoga Programa ako ispunjava uvjete pojedine mjere, pri čemu ukupan iznos potpore mora biti u skladu s pravilima o potporama male vrijednosti iz ovoga Programa i važećih uredbi Europske unije.
[bookmark: članak-19.]Članak 19.
Neprihvatljivi troškovi za sufinanciranje su:
· PDV ako je korisnik porezni obveznik upisan u registar obveznika PDV-a i ima pravo na odbitak pretporeza,
· porezi, doprinosi, kamate i druge javne pristojbe, osim ako ovim Programom nije izričito drukčije propisano,
· troškovi redovitog održavanja, amortizacije, leasinga, osiguranja i režijskih troškova,
· troškovi vlastitog rada,
· troškovi koji nisu dokazani vjerodostojnim računima i dokazima o plaćanju,
· troškovi koji nisu neposredno povezani s predmetom potpore.
[bookmark: viii.-postupak-dodjele-potpora]VIII. POSTUPAK DODJELE POTPORA
[bookmark: članak-20.]Članak 20.
Načelnik/ica Općine Vela Luka raspisuje javni poziv za dodjelu potpora iz ovoga Programa.
Javni poziv sadrži:
· naziv mjere odnosno mjera,
· prihvatljive korisnike,
· prihvatljive aktivnosti i troškove,
· iznos raspoloživih sredstava,
· intenzitet potpore i najviši iznos potpore,
· popis potrebne dokumentacije,
· rok i način podnošenja zahtjeva,
· odredbe o kontroli, povratu i zaštiti osobnih podataka.
[bookmark: članak-21.]Članak 21.
Zahtjev za dodjelu potpore podnosi se Općini Vela Luka na obrascu propisanom javnim pozivom, uz dokumentaciju definiranu javnim pozivom.
[bookmark: članak-22.]Članak 22.
Za obradu pristiglih zahtjeva, temeljem sklopljenog Ugovora o godišnjem financiranju rada, zaduženo je trgovačko društvo Poduzetnički inkubator Vela Luka d.o.o. za razvoj poduzetništva i posredničke usluge (u daljnjem tekstu: Poduzetnički inkubator).
Poduzetnički inkubator provjerava pravodobnost, potpunost i prihvatljivost zahtjeva te po potrebi poziva podnositelja na dopunu dokumentacije.
Odluku o dodjeli potpore donosi načelnik/ica Općine Vela Luka na temelju prijedloga Poduzetničkog inkubatora.
[bookmark: članak-23.]Članak 23.
Prijave će se obrađivati prema redoslijedu zaprimanja do iskorištenja sredstava planiranih za proračunsku godinu, ako javnim pozivom nije drukčije određeno.
[bookmark: članak-24.]Članak 24.
Prilikom dodjele potpore Općina Vela Luka korisniku dostavlja obavijest da mu je potpora dodijeljena kao potpora male vrijednosti, uz navođenje odgovarajuće uredbe Europske unije i iznosa potpore izraženog u bruto novčanoj protuvrijednosti.
[bookmark: članak-25.]Članak 25.
Podnositelj zahtjeva obvezan je uz zahtjev dostaviti izjavu o svim potporama male vrijednosti dodijeljenima tijekom tekuće i prethodne dvije godine, odnosno drugu izjavu i podatke potrebne za provjeru poštivanja pravila o potporama male vrijednosti sukladno važećim uredbama Europske unije.
[bookmark: ix.-kontrola-povrat-i-evidencija]IX. KONTROLA, POVRAT I EVIDENCIJA
[bookmark: članak-26.]Članak 26.
Općina Vela Luka zadržava pravo kontrole namjenskog korištenja dodijeljenih sredstava, uključujući administrativnu kontrolu dokumentacije i terensku kontrolu.
[bookmark: članak-27.]Članak 27.
Korisnik je dužan vratiti dodijeljena sredstva u proračun Općine Vela Luka ako se utvrdi da je:
· dostavio neistinite podatke ili nevjerodostojnu dokumentaciju,
· sredstva koristio nenamjenski,
· ostvario potporu protivno uvjetima ovoga Programa ili javnog poziva,
· onemogućio provedbu kontrole.
U slučaju iz stavka 1. ovoga članka, korisnik je dužan izvršiti povrat sredstava u roku utvrđenom odlukom o povratu te gubi pravo na dodjelu potpore iz ovoga Programa u sljedećih pet godina.
[bookmark: članak-28.]Članak 28.
Općina Vela Luka vodi evidenciju o dodijeljenim potporama po ovom Programu i čuva dokumentaciju sukladno propisima kojima se uređuju potpore male vrijednosti, proračunsko poslovanje, arhivsko gradivo i zaštita osobnih podataka.
[bookmark: x.-završne-odredbe]X. ZAVRŠNE ODREDBE
[bookmark: članak-29.]Članak 29.
Za provedbu ovoga Programa zadužuje se Upravni odjel za opće poslove, društvene djelatnosti i održivi razvoj.
[bookmark: članak-30.]Članak 30.
Ovaj Program stupa na snagu osmoga dana od dana objave u „Službenom glasniku Općine Vela Luka“, a primjenjuje se od 1. siječnja 2027. do 31. prosinca 2029. godine.
